
 "కొన్ని సందర్భాల్లో పక్షం రోజుల వ్యవధిలో గ్రహణాలు పట్టినా ఎలాంటి విపత్తులు సంభవించకపోయినా, వాటికి అనుకూలంగా ఇతర గ్రహాల స్థితిగతులు తోడై యుద్ధవాతావరణం అలుముకొనే అవకాశాన్ని త్రోసిపుచ్చలేరు. 1991 జనవరి 15వ తేదీన అమెరికా భారీ ఎత్తున బాగ్దాద్ మీద దాడి జరిపింది. ఆరోజు సూర్యగ్రహణం సంభవించింది. శని, రాహువు...ముస్లిమ్ లకు ప్రాతినిధ్యం వహిస్తారు. అయితే, రవి, శని, రాహువులతో కలిసి వున్నాడు. రవికి ఈ ఇద్దరు బద్ధ శత్రువులు. 

 "1991 జులై 11న సూర్యగ్రహణం సంభవించిన ఫలితంగానే అదే సంవత్సరం ఆగస్టు 19న సోవియట్ మహాసామ్రాజ్యం అంతమై వివిధ రిపబ్లిక్ లుగా విడిపోయింది. 1193 ఫిబ్రవరి తొమ్మిదవ తేదీన కుజుడి ఆధిపత్యంలోని ధనిష్టా నక్షత్రంలో, మకరరాశిలో రవి, శని వుండడం వల్లనే యూగొస్లోవేకియా ముక్క చెక్కలైపోయింది.

 "భారత జాతక చక్రంలో మకర రాశిది పదవ స్థానం. భారతదేశలగ్నమైన కన్యాలగ్నానిది ఐదవ స్థానం. ఫలితంగా పాలక పార్టీలో అంతర్గత విభేదాలు తలెత్తాయి. దేశంలో టెర్రరిస్టు కార్యకలాపాలు చెలరేగాయి. ఈ సంవత్సరం మార్చి 12న కుజుడు... శనికి కేంద్రం. కుజుడి కేంద్రం గురువు. ఫలితంగా పాకిస్తాన్ ప్రోద్భలంతో బొంబాయిలో బాంబు ప్రేలుళ్ళు సంభవించాయి.

 "1993 మే నెల 21 వ తేదీన సూర్యగ్రహణం ఏర్పడింది. శని...రవికి, కుజునికి కేంద్రస్థానంలో వున్నాడు. ఆ తరువాత 14 రోజుల వ్యవధిలో-, అంటే జూన్ నాలుగవ తేదీన-చంద్రగ్రహణం. ఇది అసాధారణమైనది కూడా. గత 54 సంవత్సరాలలో ఇటువంటి గ్రహణం ఒకే ఒక్కసారి సంభవించింది. 1939 మే నెల మూడవ తేదీన జరిగింది. ఇలా గ్రహణాల ఉనికి వలన కలిగే గడ్డుపరిస్థితిని గుర్తించి, దేశానికి, దేశాధినేతలకు గల అరిష్ఠకాలాన్ని తెలుసుకొని గుణించుకొని ఒక పథకం ప్రకారం 'ది బ్లడ్' నవలను వ్రాశాను.

 "అంతేకాదు! భారతీయులకు సెంటిమెంట్స్ ఎక్కువ గనుక...దేవుని ప్రసాదాన్నే మృత్యువుకు కారణంగా వ్రాశాను. జబ్బార్ తన తెలివితేటలతో రాజకీయంగా ప్రధానమంత్రి పదివికి ఎదగాలనుకున్న ఒక ప్రముఖ పారిశ్రామికవేత్తను ప్రలోభపెట్టి...అతని వద్ద నుంచి భారీ ఎత్తున నిధులను రాబట్టి, ప్రధానిని హత్యచేయించాడు. కాని, ఆ పారిశ్రామికవేత్త జాతకం కలసిరాకపోవడంవల్ల అతను కనీసం పార్లమెంటు సభ్యునిగా కూడా ఎన్నిక కాలేకపోయాడు.

 "ఈ విషయాన్ని అతడెక్కడ బయటపెడతాడోనని పాకిస్తాన్ టెర్రరిస్టులతో చేతులు కలిపి, అతన్ని గుట్టుచప్పుడు కాకుండా చంపించి వేశాడు జబ్బార్. ఇన్ని ఘనకార్యాలు చేసినందువల్ల జబ్బార్ ఇప్పుడు పాకిస్తాన్ ఇంటలిజన్స్ సర్వీసెస్ (ఐ.ఎస్.ఐ) కి ముఖ్య ఏజంటుగా నియమితుడయ్యాడు. ప్రస్తుత భారత ప్రధాని చక్రవర్తిని లొంగదీసుకోవడానికని, ఆయన కుమారుడిని తన కూతురు హసీనాచేత వలలో వేయించుకున్నాడు. కాని, అదృష్టం కలిసిరాక కూతురూ అల్లుడూ...టూరిస్టు బస్సు ప్రేలిపోయిన దుర్ఘటనలో చనిపోయారు.

 "ఆఖరి అస్త్రంగా ఇప్పుడు ప్రధానిమీదకు నిన్ను వదలడానికి నీకు తర్ఫీదు నిస్తున్నాడు. ఈ రాజకీయ చదరంగంలో నీ మానప్రాణాలకే ముప్పువాటిల్లే ప్రమాదం వున్నదనే నేనింత హడావుడిగా వచ్చాను. ఎలాగైనా నిన్ను ఈ నరకం నుంచి తప్పిస్తాను."

 తన సుదీర్ఘమైన ఉపన్యాసం అయిపోవడంతో తన హృదయంలోని భారమంతా దిగిపోయినట్టు తృప్తిగా నిశ్వసించాడు అధికారి ఉరఫ్ ఆనంద్.

 "మరి, పి.ఎస్. ఓ రాణాను విమానంలో చంపిందెవరు...?"

 "అదా... అదీ జబ్బార్ పనే... జ్యూస్ లో సైనైడ్ కలిపి, ఎయిర్ హోస్టెస్ చేత ఇప్పించాడు."

 అప్పుడు మారాయి ధీరజ ముఖంలోని రంగులు. ఆమె కళ్ళల్లో ఎర్రజీర ఏర్పడింది. పళ్ళు పటపట మనే శబ్దం చేశాయి. 

 "థాంక్యూ ఆనంద్...ఇప్పటికైనా నాకు నిజం చెప్పావు. నిన్నిప్పుడు మనస్పూర్తిగా అభినందిస్తున్నాను కాని, ఏ రచయితా చేయకూడని పని చేశావు నువ్వు. నీ నవల 'ది బ్లడ్' లోని పధకాన్నే ప్రయోగించి ప్రధాని అమరేంద్రను, పి.ఎస్.ఓ. రాణాను పొట్టనపెట్టుకున్నాయి విచ్చిన్నకర శక్తులు. నీ రచన పరిణామం ఎంత విషాదంగా మారిందో చూశావా! నేరం చేసిన వారికన్నా నేరాన్ని ప్రోత్సహించినవారే మరింత శిక్షార్హులు."

 ధీరజ మాట్టాడిన తీరుకు ఆనంద్ కు ముచ్చెమట్లుపట్టాయి.

 తొలిసారిగా ఆమెను ఆసాంతం పరిశీలనగా చూసిన మరుక్షణం ఆమె మాటలలోని హెచ్చరికను గుర్తించాడు. అతనిలో అనుమాన బీజాలు అంకురించి ఖంగారుపడిపోయాడు ఆనంద్.

 అసలు ధీరజ ఎవరు...? ఆమె గురించి పూర్తిగా తనకు తెలియదు. కేవలం తను ఆమెమీద మనసుపడడం వల్ల ఆమెను నమ్మి తనకు తెలిసిన రహస్యాలన్నీ చెప్పివేశాడు కొంపదీసి ధీరజ పోలీసుల ఏజంటు కాదు కదా అనుకుంటున్నంతలో జరిగిపోయిందొక సంఘటన.

 సరిగ్గా అదే సమయంలో మినీవ్యాన్ ఒకటి లోనికి వచ్చి ఆగింది. ముందు జబ్బార్...అతని వెంట మరి కొందరు క్రిందకు దిగారు. వేన్ నుంచి అతి జాగ్రత్తగా కొన్ని చెక్క పెట్టెలను దింపించి, ఒక గదిలోపల పెట్టించాడతడు.

 అప్పటికే జబ్బార్ కంటపడకుండా ఒక చెట్టు చాటుకు తప్పుకున్నాడు ఆనంద్.

 బయట లాన్ లో నిలుచొని వున్న ధీరజని చూసి జబ్బార్ భృకుటి ముడిపడింది.

 "నీకు కేటాయించిన గది దాటి బయటకు రావొద్దని చెప్పాను కదా...ఎందుకొచ్చావు?"

 మౌనంగా వుండిపోయింది ధీరజ.

 "అడిగేది నిన్నే... నా ప్రశ్నకు జవాబు చెప్పలేదు!"

 "బోర్ కొట్టి, తోట చూద్దామని బయటకొచ్చాను... ఈ మాత్రానికే అనుమానపడాలా?" 

 "konni sandarbhaallo paksham rojula vyavadhilo grahanaalu pattina elanti vipattulu sambhavinchakapoyina, vaatiki anukuulamgaa itara grahala sthitigatulu thodai yuddhavaataavaranam alumukone avakaasaanni throsipuchaleru. 1991 janavari 15va tedeena america bhari ettuna bagdad meeda daadi jaripindi. aaroju suuryagrahanam sambhavinchindi. sani, rahuvu...muslim laku praatinidhyam vahistaaru. ayithe, ravi, sani, rahuvulatho kalisi vunnadu. raviki ee iddaru baddha satruvulu. 

 "1991 julai 11na suuryagrahanam sambhavinchina phalitamgaane adhe samvatsaram aagastu 19na soviat mahasamrajyam antamai vividha repablic luga vidipoyindi. 1193 fibravari tommidava tedeena kujudi aadhipatyamloni dhanishta nakshatramlo, makararasilo ravi, sani vundadam vallane yoogoslovekia mukka chekkalaipoyindi.

 "bhaarata jaataka chakramlo makara rasidi padava sthaanam. bhaaratadesalagnamaina kanyaalagnaanidi aidava sthaanam. phalitamgaa paalaka paartiiloo antargata vibhedaalu talettaayi. desamlo terraristu kaaryakalaapaalu chelaregaayi. ee samvatsaram marchi 12na kujudu... saniki kendram. kujudi kendram guruvu. phalitamgaa pakistan prodbhalamtho bombailo baambu prelullu sambhavinchaayi.

 "1993 mee nela 21 va tedeena suuryagrahanam erpadindi. sani...raviki, kujuniki kendrasthaanamlo vunnadu. aa taruvaata 14 rojula vyavadhilo-, ante joon nalugava tedeena-chandragrahanam. idhi asaadhaaranamainadi kuudaa. gatha 54 samvatsaraalalo ituvanti grahanam oke okkasari sambhavinchindi. 1939 mee nela moodava tedeena jarigindi. ilaa grahanaala uniki valana kalige gadduparisthitini gurtinchi, deshaniki, deshaadhinetalaku gala arishtakaalaanni telusukoni guninchukoni oka pathakam prakaaram 'dhi blud' navalanu vraasaanu.

 "antekaadu! bhaaratheeyulaku centiments ekkuva ganuka...devuni prasaadaanne mrutyuvuku kaaranamgaa vraasaanu. jabbar tana telivitetalato raajakeeyamgaa pradhaanamantri padiviki edagaalanukunna oka pramukha paarisraamikavettanu pralobhapetti...athani vadda nunchi bhari ettuna nidhulanu rabatti, pradhaanini hatyacheyinchaadu. kaani, aa paarisraamikavetta jaatakam kalasirakapovadamvalla atanu kaneesam paarlamentu sabhyunigaa kuudaa ennika kalekapoyadu.

 "ee vishayaanni atadekkada bayatapedatadonani pakistan terraristulatho chetulu kalipi, atanni guttuchappudu kakunda champinchi vaesaadu jabbar. inni ghanakaryalu chesinanduvalla jabbar ippudu pakistan intalisions survices (ai.es.ai) ki mukhya ejantugaa niyamitudayyaadu. prastuta bhaarata pradhaani chakravartini longadeesukovadaanikani, aayana kumarudini tana koothuru haseenacheta valalo veyinchukunnadu. kaani, adrushtam kalisiraka koothuruu alludoo...tooristu bassu prelipoyina durghatanalo chanipoyaru.

 "akhari astramgaa ippudu pradhaanimeedaku ninnu vadaladaaniki neeku tarfeedu nistunnadu. ee rajakeeya chadarangamlo nee maanapraanaalake muppuvatille pramaadam vunnadane neninta hadavudiga vachanu. elagaina ninnu ee narakam nunchi tappistaanu."

 tana sudeerghamaina upanyaasam ayipovadamtho tana hrudayamlooni bharamanta digipoyinattu truptigaa nishwasinchaadu adhikari uraf anand.

 "mari, pi.es. oo raanaanu vimaanamlo champindevaru...?"

 "adaa... adhee jabbar pane... jyoos loo sainid kalipi, air hostes chetha ippinchaadu."

 appudu marai dheeraja mukhamlooni rangulu. aame kallallo errajeera erpadindi. pallu patapata mane sabdam chesaayi. 

 "thankyu anand...ippatikaina naaku nijam cheppavu. ninnippudu manaspuurtigaa abhinandistunnaanu kaani, e rachayita cheyakudani pani chesavu nuvvu. nee navala 'dhi blud' loni padhakaanne prayoginchi pradhaani amarendranu, pi.es.oo. raanaanu pottanapettukunnaa vichinnakara saktulu. nee rachana parinaamam entha vishaadamgaa maarindo chusawa! neram chesina varikanna neraanni prothsahinchinavaare marinta shikshaarhulu."

 dheeraja mattadina teeruku anand ku muchematlupattaayi.

 tolisaarigaa aamenu aasaantam pariseelanagaa chusina marukshanam aame maatalalooni heccharikanu gurtinchaadu. athanilo anumana beejaalu ankurinchi khangarupadipoyadu anand.

 asalu dheeraja evaru...? aame gurinchi puurtigaa tanaku teliyadu. kevalam tanu aamemeeda manasupadadam valla aamenu nammi tanaku telisina rahasyaalannii cheppivesaadu kompadeesi dheeraja polisula ejantu kaadu kada anukuntunnantalo jarigipoyindoka sanghatana.

 sarigga adhe samayamlo minivyan okati loniki vachi aagindi. mundu jabbar...athani venta mari kondaru krindaku digaaru. ven nunchi athi jaagrattagaa konni chekka pettelanu dimpinchi, oka gadilopala pettinchaadatadu.

 appatike jabbar kantapadakunda oka chettu chaatuku tappukunnadu anand.

 bayata lan loo niluchoni vunna dheerajani chusi jabbar bhrukuti mudipadindi.

 "neeku ketayinchina gadi daati bayataku ravoddani cheppaanu kada...endukochavu?"

 mounamgaa vundipoyindi dheeraja.

 "adigedi ninne... naa prasnaku jawabu cheppaledu!"

 "bor kotti, thota chuddamani bayatakochanu... ee maatraanike anumanapadala?" 